**METODOLOGIE**

**de recrutare si selectie a grupului ţintă**

**Aprobat,**

Manager Proiect

Nicoleta Serban

**Avizat:**

|  |  |  |  |
| --- | --- | --- | --- |
| **Functie Proiect** | **Organizatie** | **Nume Prenume** | **Semnatura** |
| Asistent manager | BEST SMART CONSULTING | RUSU Andreea-Gabriela |  |
| Coordonator P1 | Asociatia ACAROM | SANDU Adrian |  |

**Intocmit – versiunea 1:**

|  |  |  |  |
| --- | --- | --- | --- |
| **Functie Proiect** | **Organizatie** | **Nume Prenume** | **Semnatura** |
| Coordonator tehnic S | BEST SMART CONSULTING | LAUTARU Carmen-Elena |  |
| Coordonator tehnic P1 | Asociatia ACAROM | SANDU ADRIAN |  |
| Expert GT-GDPR 1 S | BEST SMART CONSULTING | MANOLE Bogdan-Andrei |  |
| Expert GT-GDPR 2 S | BEST SMART CONSULTING | SANDU Florin Daniel |  |
| Expert GT-GDPR 3 S | BEST SMART CONSULTING | BITA Elena-Andreea |  |
| Expert GT-GDPR 4 P1 | Asociatia ACAROM | ANDREESCU -PENA Catalin |  |
| Expert GT-GDPR 5 P1 | Asociatia ACAROM | *BUCUR Elena* |  |

CUPRINS

I. Despre proiect...............................................................................................................................3

[II. Regiunea de intervenţie 5](#_Toc174017467)

[III. Principii ale procesului de identificare si selecţie a GT 5](#_Toc174017468)

[IV. Categorii incluse în grupul ţintă: 6](#_Toc174017469)

[V. Etape ale procesului de recrutare și selectie grup țintă 8](#_Toc174017470)

[VI. Preselecţia membrilor GT 9](#_Toc174017471)

[VII. Modul de implicare a grupului tinta in activitati 12](#_Toc174017472)

[VIII. Mentinerea grupului tinta in activitatile proiectului 14](#_Toc174017473)

[IX. Monitorizarea grupului țintă 15](#_Toc174017474)

# Aplicabilitatea metodologiei de selecţie a grupui ţintă

Metodologia de recrutare și selecție a grupului țintă stabilește modalitățile de identificare a persoanelor care se încadrează în condițiile prezentului ghid al solicitantului „Competențe digitale pentru piața muncii”, modalități de selecție, procedura de înregistrare și monitorizare a datelor grupului țintă, dar si modalități de implicare si mentinere a Grupului țintă în activitățile din proiect.

Prezentul document este aplicat si insusit de expertii implicati în promovarea proiectului și selecția grupului țintă, angajati ai celor doi parteneri:

1. **BEST SMART CONSULTING în calitate de lider proiect;**
2. **Asociatia ACAROM în calitate de partener;**

# Despre Proiect

*Proiectul ProDIGI* se încadrează în „Programul Educație și Ocupare”, Prioritate P09 „Consolidarea participării populației în procesul de învățare pe tot parcursul vieții pentru facilitarea tranzițiilor și a mobilității “

OBIECTIVUL GENERAL:

Obiectivul general al proiectului este dobandirea/dezvoltarea competențelor digitale ale angajaților ca urmare a evoluțiilor tehnologice rapide și a apariției de noi competențe, prin acțiuni relevante pentru piața forței de muncă și care să faciliteze accesul la un loc de muncă sau păstrarea unui loc de muncă.

REZULTATELE ASTEPTATE urmare a acordarii sprijinului financiar:

Numar de programe de formare derulate in domeniul competentelor digitale:

- **Competența digitala , inclusiv de siguranță pe internet și securitate cibernetică** – curs online de specializare, 40 de ore din care 14 teoretice si 26 practice pentru un numar de 5 grupe de curs car insumeaza 92 cursanti

- Alte programe FPC in format hibrid cu o durata fiecare de 30 de ore din care 21 de ore se online si 9 ore in format fizic pentru un numar de 509 cursanti impartiti in 21 grupe - S si 13 grupe - P1:

- **Excel intermediar,**

**- Excel avansat,**

**- Power BI,**

**- Comunicare online,**

**- Instrumente digitale in Management de proiect,**

**- Securitate informatica**

Toate programle se finalizeaza cu examinare si eliberare de certificate de absolvire.

Numar total de participanti care au finalizat FPC trebuie sa fie de 547 persoane;

OBIECTIVELE SPECIFICE:

OS1: Promovarea participarii la FPC în randul angajatilor si angajatilor prin organizarea 3 evenimente si realizarea unei campanii de informare și conștientizare referitoare la importanța participării la FPC.

OS2: Recrutarea și selecția eficientă a grupului țintă pentru participarea la acțiunile organizate, finalizand procedurile de selecție și generând dosarele de grup țintă pentru cel puțin 601 persoane pe parcursul a 36 de luni.

OS3: Evaluarea inițială a celor 601 membrii GT si realizarea a 601 planuri personalizate de formare.

OS4: Implementarea a 7 programe de formare profesională, acoperind nevoile de competente digitale, pentru un număr total de 601 participanți, asigurând diplome de absolvire/certificare recunoscute.

# Regiunea de intervenţie

Aria de recrutare a grupului tinta cuprinde judetetul Arges din Regiunea Sud Muntenia.

# Principii ale procesului de identificare si selecţie a GT

Principiile care stau la baza procesului de selecție a grupului țintă ce va participa la activitățile proiectului sunt următoarele: TRANSPARENŢĂ ; CONFIDENTIALITATE ; ECHIDISTANȚĂ ; EGALITATEA DE ȘANSE ȘI NEDISCRIMINARE ; ACCESIBILITATE

# Categorii incluse în grupul ţintă:

1. **Grupul tinta:**

Este format din **601 persoane** cu vârsta cuprinsă **între 18 și 64 ani**, care au domiciliul/reședința în Jud Arges, care dețin calitatea de **angajați cu contract individual de muncă** (cu normă întreagă sau cu timp parțial), inclusiv persoane care ocupă poziții de management, ce provin din întreprinderi publice și private din **Judetul Arges** din care:

- 92 persoane (15,30% din GT) - participa la programe de formare pentru dobândirea de competente digitale cu recunoaștere națională în conformitate cu OG 129/2000 privind formarea profesionala a adulților de tip perfecționare/specializare sau calificare

- 509 persoane – participa la programe de formare pentru dobândirea de competente digitale cu recunoastere la nivelul operatorului economic.

La iesirea din operatiune vor exista 547 (91%) de persoane sa fie “participanti care au finalizat formarea cu certificat/care au participat la schimb de bune practici/instruire” conform 5SR01.

Intreprinderea privată reprezintă persoana juridică constituită, în mod liber, în toate formele, respectiv: societăți reglementate de Legea societăților nr. 31/1990, republicată, cu modificările şi completările ulterioare; societăţi cooperative, reglementate de Legea nr. 1/2005 privind organizarea şi funcţionarea cooperaţiei, republicată, cu modificările şi completările ulterioare; asociaţii şi fundaţii, cooperative agricole şi societăţi agricole care desfăşoară activităţi economice.

Intreprinderea publică reprezintă persoana juridică înfiinţată prin acte ale autorităţilor administraţiei publice centrale sau locale ori prin alte moduri prevăzute de lege.

1. **Delimitare grupului tinta**

Best Smart Consulting-Solicitant: Judet Arges. Grup tinta vizat: 378 persoane

Asociatia ACAROM-Partenerul 1: Judet Arges.  Grup tinta vizat: 223 persoane

Sunt selectate peste 601 persoane, in procent de pana 110% (A1.2). Dintre acestea 601 pers vor forma grupul tinta iar procentul de pana la 10% persoane vor intra in corpul de rezerva.

1. **Conditii de participare:**

Pentru a participa la activitatile proiectului, o persoana trebuie sa indeplineasca cumulative urmatoarele **conditii:**

❖ au împlinit 18 ani;

❖ au vârsta sub 65 de ani;

❖ au domiciliul sau resedinta in Romania in regiunea de dezvoltare Sud Muntenia in judetul: Argeș.

❖ sunt angajați cu contract individual de munca (cu normă întreagă sau cu timp parțial)

❖ minim ISCED 3:

• Diplomă de bacalaureat,

• Diplomă de absolvire a liceului,

• Certificat de calificare profesională nivel 2,

• Certificat de absolvire a școlii profesionale fără diplomă de absolvire,

• Certificat de absolvire a școlii de arte și meserii,

• Diplomă de absolvire a școlii profesionale.

❖ interes pentru dobandirea/dezvoltarea de competente digitale

1. **Conditii de excludere din grupul tinta:**

* Proiectul nu vizează angajați din instituții/autorități publice (centrale sau locale) și din cadrul persoanelor juridice publice din sistemul de sănătate și sistemul de învățământ.
* Persoanele din grupul țintă nu trebuie să fie angajate la Beneficiar/partener, formarea propriilor angajați nereprezentând activitate eligibilă în cadrul prezentului proiect.

**De retinut:** Participantii la activitățile proiectului vor fi informați despre obligativitatea de a furniza datele lor personale si despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate.

# Activitățile procesului de recrutare și selectie grup țintă

**Activitatea 1.1. Informarea si constientizarea anagajatilor/angajatorilor cu privire la importanta invatarii continue -** vizează informarea și conștientizarea angajaților și angajatorilor despre importanța învățării continue și dobândirii de competențe digitale. Activitatea se va desfășura pe parcursul a 36 de luni și va include organizarea de campanii de promovare online, utilizând diverse canale de comunicare.

**Activitatea 1.2. Selectarea grupului tinta ce va participa la acțiunile de sprijin organizate -** este realizata in vederea inregistrarii si profilarii. Se derulează atât la sediul solicitantului (adaptarea metodologiei, a instrumentelor de lucru, completarea și actualizarea anexelor specifice de raportare, precum și pregătirea formularelor specifice recrutării, contactul direct cu beneficiarii proiectului în vederea recrutării în grupul țintă), la sediul partenerului (completarea și actualizarea anexelor specifice de raportare, pregătirea formularelor specifice recrutării, contactul direct cu beneficiarii proiectului în vederea recrutării în grupul țintă a acestora), cât şi în teren (contactul direct cu beneficiarii proiectului în vederea recrutării acestora) si online.

# Preselecţia membrilor GT

În cadrul SA1.1., potentialii membri GT vor fi informaţi despre activitătile şi beneficiile înscrierii în proiect şi vor fi încurajați să completeze un chestionar de preselecție (Anexa 1) care va conține cerințele minime de calificare pentru participarea la activităţile proiectului.

Beneficiarii sunt informaţi despre criteriile de selecţie în vederea înscrierii în grupul ţintă si prin intermediul CRM.

Experţii din cadrul proiectului vor informa beneficiarii interesaţi de înscrierea în GT despre obligativitatea obţinerii adeverinţei de munca/contractului de munca în activităţile proiectului, despre întocmirea dosarului personal şi obligativitatea transmiterii anumitor documente.

**Procesul de recrutare și selecție a grupului țintă presupune următoarele etape:**

1. **Organizare Tehnică**

* Elaborarea Planului de Implementare al Campaniei și a Regulamentului privind nondiscriminarea și egalitatea de șanse în informarea publicului.
* Sunt formate 2 echipe compuse din Experti grup tinta. Fiecare echipa are componenta atributii identice, dar cu responsabilitatea de a strange 378 membrii GT (solicitant), respectiv 223 membrii GT (P1). La nivelul intregii activitati va activa cate un Coordonator tehnic, care va monitoriza activitatea.
* Alcatuirea continutului informativ al materialelor de informare (o informare unitara, clara, structurata): Afise, Brosuri online, Comunicare telefonica, articole si postari online.

1. **Implementarea Activităților 'în teren'/online**

Se vor asigura urmatoarele:

- Persoanele potențial eligibile sunt informate corect despre toate activitățile proiectului.

- Experții GT - GDPR vor opera în acord cu reglementările privind protecția datelor, respectând atât Directivele CE/95/46 și 2002/58/CE, cât și legislațiile în vigoare.

- Procesul de selecție se va desfășura conform principiilor enunțate în Ordonanța de Guvern nr. 137/2000, privind prevenirea și sancționarea tuturor formelor de discriminare, Art. 2.1.

- Experții GT-GDPR se vor ocupa de colectarea și evaluarea documentelor furnizate de candidați, indiferent de formatul lor (fizic sau digital). Potențialii membrii GT se vor putea înscrie pe platforma Digitalhr.ro, dar și prin intermediul e-mail-ului sau la numărul de contact, formular de inscriere din postări și newslettere.

- Experții GT-GDPR vor transmite prin intermediul e-mailului/nr. de telefon a potentialilor GT confirmările inițiale de înscriere și informarea acestora cu privire la acceptarea sau nu in GT. Se vor transmite celor neacceptati motivul pentru care s-a luat o astfel de decizie.

- Pe baza datelor oferite din chestionarelor de preselecție şi ulterior ale formularelor solicitate şi precizate mai sus, specialiștii din proiect vor analiza îndeplinirea criteriilor şi oportunitatea participării la activităţile proiectului şi vor contacta persoanele care întrunesc condițiile de participare, se vor pregăti toate documentele necesare înscrierii, care vor constitui dosarul de înscriere individual.

- Pe baza informaţiile prezentate în dosarul de înscriere în GT, experţii vor putea stabili interesul acestora pentru activităţile din cadrul proiectului. In cadrul proiectului fiecare angajat va putea alege unul din programele de formare disponibile prin proiect.

- Experții GT - GDPR vor constitui dosarul GT cu toate documentele necesare acestuia.

- Coordonatorul tehnic va avea sarcina de verificare dpdv al existenței documentelor si a calității acestora din dosarele GT si va aviza lista cu persoanele selectate.

- Persoanele care nu vor fi selectate în urma acestui proces vor avea o perioada de timp de contestare a procesului de selecție.

- Experții GT vor propune managerului de proiect avizarea raportului de soluționare a contestatiilor si vor transmite rezultatul contestatiei catre contestatar.

- Activitatea de evaluare și selecție finală a grupului tinta va fi materializată prin întocmirea validarea dosarului GT si propunerea catre pasul urmator, evaluarea initiala a competentelor digitale. Activitatea se desfasoara in mod continuu, pe toata perioada implementării proiectului.

1. **Gestionarea Dosarelor**

Apartenenta la grupul tinta se va realiza la intrarea în proiect (data la care persoana va beneficia pentru prima data de sprijinul oferit prin proiect) prin declaratie pe propria raspundere a persoanei din grupul tinta si prin atasarea de documente doveditoare.

Expertii GT-GDPR sub supervizarea Coordonatorilor tehnici vor transmite modelele documentelor ce ar trebui completate pentru determinarea eligibilitatii persoanelor din grupul tinta, respectiv:

* Documente personale, in copii lizibile:
  + Certificat de naștere ( pentru eliberare diploma ANC)
  + Certificat de căsătorie dacă este cazul schimbarii de nume ( pentru doamne)
  + Carte de identitate
  + Diploma de studii (ultimele studii absolvite)
* **adeverința de la locul de muncă din care să rezulte, la data emiterii acesteia, ocupația (codul COR), norma de lucru și durata contractului de muncă (model atasat) /copie a contractului individual de muncă (emisa cu max 30 zile inainte de intrare in operatiune)**
* Formulare tipizate
  + Declaratie pe proprie raspundere care contine :

-Declarație privind exprimarea acordului pentru prelucrarea datelor cu caracter personal

-Angajament disponibilitate fata de activitatile proiectului

-Angajament de respectare a cerinţelor proiectului

-Declarație privind evitarea dublei finanțări

* + Declaratie incasare subventie in urma participarii la programe de formare

Pe întreaga durata a proiectului, experții GT vor avea rolul esențial de a gestiona și actualiza dosarele membrilor GT. Aceasta include adăugarea documentelor necesare care atestă participarea activă a membrilor la diferitele activități ale proiectului. O componentă crucială a acestei sarcini este menținerea unei comunicări eficiente cu membrii GT, subliniind importanța implicării lor active în proiect și impactul pozitiv pe care acesta îl poate avea asupra dezvoltării lor profesionale.

# Modul de implicare a grupului tinta in activitati

Proiectul este structurat pe 2 componente distincte:

1. Prima componenta a proiectului, materializata in campania de informare si promovare, se adreseaza unui grup mai mare de persoane, potential eligibile pentru activitatile proiectului si are ca scop promovarea învățării pe tot parcursul vieții, în special a oportunităților flexibile de actualizare a competențelor și de recalificare pentru toți.
2. Cea de a doua componenta este adresata grupului tinta, prin participarea acestuia la activitatile proiectului care au ca scop formarea profesionala pentru a dobandi/dezvolta competente digitale.

Gestionarea grupului tinta si mentinerea acestora in activitatile proiectului, printr-un proces fluent fara intreruperi, este atributia expertului GT-GDPR si Coordonatorului Tehnic.

Pentru evaluarea initiala a nevoii de competente digitale, membrii GT vor fi preluati de Coordonatorul tehnic si de catre Expertul evaluare competente digitale. Pentru formarea profesionala dosarele vor fi preluate de Coordonatorul tehnic care va programa beneficiarul pentru programul de formare profesionala dorit, urmand ca acesta sa fie monitorizat pe parcursul formarii, pana la finalizarea cursului si obtinerea certificatului de absolvire.

Fiecare membru al grupului țintă va fi integrat într-un program de formare personalizat, adaptat nivelului de competențe pe care îl deține, așa cum este detaliat în Metodologia de evaluare initiala. Selecția cursurilor se va face în funcție de preferințele personale ale fiecărui participant și din lista de cursuri disponibile.

Pentru persoanele care urmeaza cursuri de formare cu certificare cu recunoastere la nivelul operatorului economic cursurile se vor realiza in sistem hibrid. Astfel, din cele 30 de ore de pregatire, 21 de ore se vor desfasura online si 9 ore in format fizic care se vor finaliza cu examinare.

Cursul de specialiare “ **Competența digitala , inclusiv de siguranță pe internet și securitate cibernetică”** se va desfasura in sistem online inclusiv sesiunea de evaluare a competentelor dobandite de catre cursanti.

Din punct de vedere al certificarii ne asumam un numar de 547 beneficiari, distributia acestora este urmatoarea: 92 de persoane care au finalizat cursul de formare profesionala cu certificare conform OG 129/200 si 455 persoane care au finalizat cursul cu certificare recunoscuta la nivel de operator economic.

# Mentinerea grupului tinta in activitatile proiectului

Expertii implicaţi în activităţile proiectului sunt responsabili pentru bunul mers al interacţiunii cu beneficiarii şi menţinerea interesului şi implicării acestora. În vederea participării beneficiarilor la activităţile proiectului se au în vedere următoarele elemente:

**A. Factori motivatori.**

1. Motivare externă: gratuitatea tuturor activităţilor din proiect, în special a programelor de formare; beneficiile financiare (subventionarea participarii la programele de formare profesionala; perspectiva obtinerii unei certificari, dezvoltarea competentelor digitale.

2. Motivare personalizată: interventia focusata pe nevoile reale, individuale, ale beneficiarilor.

3. Motivare negativa: pierderea subventiei in caz de abandon; presiunea expertilor (expert grup tinta/ coord./coordonator tehnic etc).

**B. Resurse umane alocate. Masuri de Monitorizare si Control.**

Coordonatorul tehnic, Exp. GT-GDPR, Exp evaluare, Exp informare sunt principalii factori in motivarea si mobilizarea beneficiarilor, ei sunt cei care asigura conexiunea dintre expertul care furnizeaza serviciile si beneficiar.

**C. Acordarea subventiilor pentru participarea si absolvirea programelor de formare**

**Cuantumul subventiei este 5 lei/ora** acordat cursantilor care participa la programe de formare.

Acordarea subventiilor pentru participanții la programe de formare este conditionata de participarea la intregul program de formare profesionala, inclusiv la examenul final de evaluare. In cazul in care cursantul abandoneaza programul de formare profesionala pe parcursul derularii, acesta va fi obligat sa returneze intreaga suma primita ca subventie pana la momentul parasirii programului exceptia de la aceasta regula o constituie abandonarea/întreruperea participarii din motive neimputabile cursantului și anume: concediile medicale, concediile maternale (in cazul sarcinii, lauziei, concediului postnatal) si situatiile de forta majora. In cazul in care cursantului i se valideaza/certifica competențe dobandite anterior, iar acesta nu parcurge integral toate modulele de pregatire aferente programului, subventia lunara va fi acordata numai in perioada in care acesta participa efectiv la programul de formare profesionala.

# Monitorizarea grupului țintă

Grupul țintă al proiectului va fi monitorizat pe toată perioada de implementare a proiectului. Experții proiectului vor menține în permanenta legătura cu grupul țintă și vor informa permanent telefonic, prin e-mail sau prin alte mijloace necesare, despre activităţile şi evenimentele desfășurate în cadrul proiectului.

Implicarea și menținerea grupului țintă pe toată perioada de derulare a proiectului va fi asigurată prin:

* gratuitatea activităţilor din cadrul proiectului, în special a cursurilor de formare profesională;
* acordarea, la finalul cursurilor, de certificate de absolvire recunoscute la nivel național sau la nivel de operator economic;
* crearea unui climat interactiv, dinamic și interactiv;
* imbunatatirea nivelului de competente digitale